ราชสันตติวงศ์ในสมเด็จพระราชินีนาถวิกตอเรีย
พระราชโอรส-ธิดา และพระราชนัดดาในสมเด็จพระราชินีนาถวิกตอเรียและเจ้าชายอัลเบิร์ต > เจ้าชายอาร์เธอร์ ดยุกแห่งคอนน็อตและสแตรธเอิร์น

เจ้าชายอาร์เธอร์ (อาร์เธอร์ วิลเลียม แพทริค อัลเบิร์ต) พระราชโอรสพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต ประสูติเมื่อวันที่ 1 พฤษภาคม พ.ศ. 2393 และสิ้นพระชนม์เมื่อวันที่ 16 มกราคม พ.ศ. 2485 พระองค์ทรงได้รับการสถาปนาเป็น ดยุกแห่งคอนน็อตและสแตรธเอิร์น และเอิร์ลแห่งซัสเซกซ์ เมื่อวันที่ 24 พฤษภาคม พ.ศ. 2417 และอภิเษกสมรสเมื่อวันที่ 13 มีนาคม พ.ศ. 2422 ณ โบสถ์เซนต์จอร์จ พระราชวังวินด์เซอร์ กับ เจ้าหญิงหลุยส์ มาร์กาเรเทแห่งปรัสเซีย (หลุยส์ มาร์กาเรเท อเล็กซานดรา วิคตอเรีย แอ็กเนส; 25 มิถุนายน พ.ศ. 2403 - 14 มีนาคม พ.ศ. 2460 พระธิดาในเจ้าชายฟรีดริช คาร์ลแห่งปรัสเซีย) และมีพระโอรส 1 พระองค์ พระธิดา 2 พระองค์ พระภาคิไนย 6 พระองค์ และพระภาติกา 1 พระองค์ ในเดือนมีนาคม พ.ศ. 2454 สมเด็จพระเจ้าจอร์จที่ 5 ได้มีพระบรมราชโองการแต่งตั้งให้เจ้าชายอาร์เธอร์เป็นผู้สำเร็จราชการแคนาดา นับเป็นเชื้อพระวงศ์พระองค์แรกและพระองค์เดียวที่ได้ดำรงตำแหน่งนี้
เจ้าหญิงมาร์กาเร็ตแห่งคอนน็อต พระธิดาในเจ้าชายอาร์เธอร์ (และพระราชนัดดาในสมเด็จพระราชินีนาถวิกตอเรีย) อภิเษกสมรสเมื่อปี พ.ศ. 2448 กับ เจ้าชายกุสตาฟ อดอล์ฟแห่งสวีเดน และดำรงพระอิสริยยศเป็น เจ้าหญิงมกุฎราชกุมารีแห่งสวีเดน เมื่อพระสวามีทรงเป็นรัชทายาทแห่งสวีเดนในปี พ.ศ. 2450 พระองค์สิ้นพระชนม์ในปี พ.ศ. 2463 สามสิบปีก่อนที่พระสวามีได้เสวยราชสมบัติเป็นกษัตริย์แห่งสวีเดน
สมเด็จพระราชาธิบดีคาร์ลที่ 16 กุสตาฟแห่งสวีเดน ซึ่งเป็นพระมหากษัตริย์องค์ปัจจุบันของสวีเดนและเสวยราชสมบัติตั้งแต่วันที่ 15 กันยายน พ.ศ. 2516) เป็นพระราชนัดดาในเจ้าหญิงมาร์กาเร็ต และสมเด็จพระราชาธิบดีกุสตาฟที่ 6 อดอล์ฟ พระองค์ทรงเป็นพระโอรสพระองค์เล็กและพระองค์เดียวในเจ้าชายกุสตาฟ อดอล์ฟแห่งสวีเดน ดยุกแห่งวาสเตอร์บ็อตเติน
เจ้าหญิงอิงกริดแห่งสวีเดน พระธิดาพระองค์เดียวในเจ้าหญิงมาร์กาเร็ต (พระราชปนัดดาในสมเด็จพระราชินีนาถวิกตอเรีย) และสมเด็จพระราชาธิบดีกุสตาฟที่ 6 อดอล์ฟ อภิเษกสมรสเมื่อในวันที่ 24 พฤษภาคม พ.ศ. 2478 กับ สมเด็จพระราชาธิบดีเฟรเดริคที่ 9 แห่งเดนมาร์ก (เสวยราชย์ พ.ศ. 2490-2515) และเป็นพระชนนีในสมเด็จพระราชินีนาถมาร์เกรเธที่ 2 แห่งเดนมาร์ก (เสวยราชย์ พ.ศ. 2515-2567)
เคานต์ คาร์ล โยฮัน เบอร์นาด็อตแห่งวิสบอร์ก (31 ตุลาคม พ.ศ. 2459 - 5 พฤษภาคม พ.ศ. 2555) พระโอรสพระองค์เล็กในเจ้าหญิงมาร์กาเร็ต และสมเด็จพระราชาธิบดีกุสตาฟที่ 6 อดอล์ฟ เป็นพระราชปนัดดาในสมเด็จพระราชินีนาถวิกตอเรียที่สิ้นพระชนม์เป็นพระองค์สุดท้าย
สมเด็จพระราชินีนาถวิกตอเรีย → เจ้าชายอาร์เธอร์ → เจ้าหญิงมาร์กาเร็ต → เจ้าชายกุสตาฟ อดอล์ฟ → พระราชาธิบดีคาร์ลที่ 16 กุสตาฟ
สมเด็จพระราชินีนาถวิกตอเรีย → เจ้าชายอาร์เธอร์ → เจ้าหญิงมาร์กาเร็ต → เจ้าหญิงอิงกริด → พระราชินีนาถมาร์เกรเธที่ 2
สมเด็จพระราชินีนาถวิกตอเรีย → เจ้าชายอาร์เธอร์ → เจ้าหญิงมาร์กาเร็ต → เคานต์ คาร์ล โยฮัน เบอร์นาด็อต
| 0 | 1 | 2 | 3 | 4 |
| --- | --- | --- | --- | --- |
การอภิเษกสมรสระหว่างเจ้าชายอาร์เธอร์ ดยุกแห่งคอนน็อต และเจ้าหญิงหลุยส์ มาร์กาเรเทแห่งปรัสเซีย
|   | พระนาม | ประสูติ | สิ้นพระชนม์ | รายละเอียด |
|  | เจ้าชายอาร์เธอร์  ดยุกแห่งคอนน็อตและสแตรธเอิร์น จอมพลแห่งกองทัพอังกฤษ ผู้สำเร็จราชการแคนาดา | 1 พฤษภาคม พ.ศ. 2393  พระราชวังบักกิงแฮม กรุงลอนดอน  อังกฤษ | 16 มกราคม พ.ศ. 2485  ตำหนักแบ็กช็อทพาร์ค มณฑลเซอร์รีย์  อังกฤษ | อภิเษกสมรส 13 มีนาคม พ.ศ. 2422   ณ โบสถ์น้อยเซนต์จอร์จ พระราชวังวินด์เซอร์  (มณฑลเบิร์คไชร์)   พระโอรส 1 พระองค์ และ พระธิดา 2 พระองค์   พระภาคิไนย 6 พระองค์ และ พระภาติกา 1 พระองค์  (รวมถึง สมเด็จพระราชินีอิงกริดแห่งเดนมาร์ก และ   เคานต์ คาร์ล โยฮัน เบอร์นาด็อต พระราชปนัดดาที่ทรงพระชนม์พระองค์สุดท้ายในสมเด็จพระราชินีนาถวิกตอเรีย)  เจ้าชายอาร์เธอร์ทรงเป็นจอมพลแห่งกองทัพอังกฤษในปี พ.ศ. 2445 และดำรงตำแหน่งเป็นผู้สำเร็จราชการแคนาดา (ผู้แทนพระองค์ในพระเจ้าจอร์จที่ 5 พระนัดดา) ระหว่างปี พ.ศ. 2454-2459 |
|  | เจ้าหญิงหลุยส์ มาร์กาเรเทแห่งปรัสเซีย | 25 มิถุนายน   พ.ศ. 2403  เมืองพ็อทซ์ดัม  ปรัสเซีย | 14 มีนาคม   พ.ศ. 2460  ตำหนักคลาเรนซ์เฮาส์   กรุงลอนดอน | อภิเษกสมรส 13 มีนาคม พ.ศ. 2422   ณ โบสถ์น้อยเซนต์จอร์จ พระราชวังวินด์เซอร์  (มณฑลเบิร์คไชร์)   พระโอรส 1 พระองค์ และ พระธิดา 2 พระองค์   พระภาคิไนย 6 พระองค์ และ พระภาติกา 1 พระองค์  (รวมถึง สมเด็จพระราชินีอิงกริดแห่งเดนมาร์ก และ   เคานต์ คาร์ล โยฮัน เบอร์นาด็อต พระราชปนัดดาที่ทรงพระชนม์พระองค์สุดท้ายในสมเด็จพระราชินีนาถวิกตอเรีย)  เจ้าชายอาร์เธอร์ทรงเป็นจอมพลแห่งกองทัพอังกฤษในปี พ.ศ. 2445 และดำรงตำแหน่งเป็นผู้สำเร็จราชการแคนาดา (ผู้แทนพระองค์ในพระเจ้าจอร์จที่ 5 พระนัดดา) ระหว่างปี พ.ศ. 2454-2459 |